Misango mar Kristo ne ochiw kuom ndalo duto (5-18)
Yo manyien kendo ma terowa e ngima (19-25)
Kik wajwang’ bedo kanyachiel e chokruogewa (24, 25)
Siem kuom timo richo goyiem (26-31)
Bedo gadier kod yie konyowa nano (32-39)
10 To nikech Chik oting’o mana tipo mar gik mabeyo ma biro, to ok gik ma sie, dhano ok nyal miyo joma sudo ir Nyasaye obed ma onge richo kokalo kuom dhi nyime chiwo mana misengnigo higa ka higa.2 Ka ok kamano, donge dikoro ne osewe chiw misengni? Nimar joma tiyo tij Nyasaye ma gin joma ne osepwodh mobedo maler chuth, chunygi koro ok nyal ketonegi bura kendo nikech richogi.3 Kar mano, misengnigo paro ne ji richogi higa ka higa,4 nimar ok nyalre mondo remb ruedhi kod mag diek otiek richo chuth.5 Omiyo, ka obiro e piny, owacho kama: “‘Ne ok idwar misango kod chiwo, to kar mano ne iikona ringruok.6 Ne ok iyie gi chiwo miwang’o pep kaka ogolgino kod chiwo migolo nikech richo.’7 Eka ne awachone niya: ‘Ne! A Nyasaye, eri asebiro (ondik weche ma wuoyo kuoma e buk modol) mondo atim dwachi.’”8 Bang’ kwongo wacho ni: “Ne ok idwar, kendo ne ok iyie gi misengni, gi chiwo, gi chiwo miwang’o pep kaka ogolgino, kod chiwo migolo nikech richo”— ma gin misengni ma Chik dwaro ni ochiw—9 nowacho kama: “Ne! eri asebiro mondo atim dwachi.” Mano nyiso ni ogolo chenro mokwongo mondo eka okel mar ariyo.10 Kokalo kuom ‘dwacheno,’ koro osepwodhwa mi wabedo maler kuom ringre Yesu Kristo ma ne ochiw dichiel ma ok bi nwo kendo, mondo obed misango mar pwodho ji.11 Bende, pile ka pile jadolo ka jadolo kawo kare mondo oti tich maler, kendo mondo ochiw mana misengnigo nyading’eny, ma gin gik ma ok nyal tieko richo chuth.12 To jali ne ochiwo misango achiel ma ok bi nwo kendo ne richo mag ji, mi ne obet piny e bad Nyasaye korachwich13 chakre kindeno ka dhi nyime, korito nyaka chop kinde ma wasike onego oket mondo gibed kaka raten tiendene.14 Nikech kuom golo chiwo achiel mar misango, jalo osemiyo joma ipwodho mondo obed maler koro bedo malong’o chuth kuom kinde duto.15 E wi mano, roho maler bende chiwonwa neno ni mano en adier, nimar bang’ ka osewacho niya:16 “Jehova owacho kama, ‘Ma e singruok ma anatim kodgi bang’ ndalogo. Abiro keto chikena e chunygi, kendo anandikgi e pachgi.’”17 Eka kendo owacho niya: “Mi ok anapar richogi kendo kata timbegi mag ketho chik.”18 Omiyo, ka osewe ne ji richogi, koro chiwo misango mondo opwodhgigo ok dwarre kendo.19 Kuom mano, owetena, nikech koro remb Yesu osemiyo wan gi chir mar luwo yo ma donjo e kama lerno,20 ma ne oyawonwa mondo obed yo manyien kendo ma terowa e ngima ka nokalo nyaka ei pasia, ma en ringrene,21 kendo nikech koro wan gi jadolo maduong’ moket e wi od Nyasaye,22 koro wasuduru ir Nyasaye ka wan gi chuny ma ni kare kod yie malong’o chuth, nimar osemi chunywa obedo maler kokalo kuom kironwa remo, kendo ringrewa oselwok gi pi maler, mi koro waonge gi chuny ma ketonwa bura.23 Wamakuru motegno tij hulo wach genowa e lela ma ok wayiengni, nimar jalo ma ne omiyowa singono en jal migeno.24 Bende, wadewreuru e kindwa mondo wajiw hera kod timbe mabeyo25 ma ok wajwang’ bedo e chokruogewa kanyachiel mana kaka jomoko osebet gi timno, to wajiwreuru, to moloyo sama uneno ni chieng’no medo sudo machiegni.26 Nimar ka wang’iyo gi timo richo goyiem bang’ ka wasebedo gi ng’eyo malong’o e wi adiera, koro onge misango moro amora mibiro gol kendo nikech richo,27 to gima odong’ en mana luoro nikech bura kod mirima mager ka mach ma biro tieko jo akwede chuth.28 Ng’ato ang’ata mosechayo Chik Musa inego kendo ok keche bang’ ka ji ariyo kata adek osechiwo neno.29 To ng’at mosenyono Wuod Nyasaye, mosekawo remb singruok kayiem nono, ma en remo ma ne omiyo obedo maler, kendo ng’at mosenyiso achaya ne roho maler ma Nyasaye nyisogo ng’wonone mogundho, uparo ni ng’atno biro yudo kum maduong’ machal nade?30 Nimar wang’eyo Jal ma nowacho niya: “Chulo kuor en mara; abiro chulo.” Kendo niya: “Jehova biro ng’ado ne joge bura.”31 En gima lich miwuoro ka ng’ato olwar e lwet Nyasachwa mangima.32 Kata kamano, sikuru ka uparo ndalo machon kane useyudo ler, kaka ne unano ka ukalo e chandruoge mager ahinya.33 Nitie kinde ma ne uyudo wich-kuot kod masiche e lela,* kendo nitie kinde ma un bende ne usiroru e kindu ka ukonyo joma ne yudo chandruoge kaka mago.34 Nimar ne unyiso ni ukecho joma ne ni e jela kendo ne uyie mondo oyak giu, ka ung’eyo ni un uwegi un gi mwandu maber moloyo kendo ma siko.35 Kuom mano, kik uwe chir maru olal, ma en chir ma biro miyo uyud gueth mogundho.36 Nimar dwarore ni ubed gi sinani mondo bang’ ka usetimo dwaro mar Nyasaye, gik ma ne osing ochopnu.37 Nimar pod odong’ “mana kinde matin ahinya” ma “jalno ma biro nochop kendo ok obi deko.”38 “To ng’ata makare nobed mangima kokalo kuom yie,” to “kapo ni odok chien, chunya ok bi mor kode.”39 Koro ok wan kaka jogo ma dok chien e kethruok, to wan jogo ma nigi yie ma biro miyo ores ngimawa.
luo_Latn luo_Latn luo_Latn luo_Latn luo_Latn luo_Latn